*Vzorec pogodbe*

*Pogodbeni stranki:*

**MESTNA OBČINA MURSKA SOBOTA, Kardoševa ulica 2, 9000 Murska Sobota,** matična številka 5883172, ID št. SI32339828, ki jo zastopa Damjan ANŽELJ, mag.jav.upr., župan

*(v nadaljevanju: naročnik)*

in

**NAZIV IZVAJALCA:** \_\_\_\_\_\_\_\_\_\_\_\_\_\_\_\_\_\_\_\_\_, matična številka \_\_\_\_\_\_\_\_, davčna številka \_\_\_\_\_\_\_\_\_\_, št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ *(v nadaljevanju: izvajalec),*

sklepata

**POGODBO**

# *o sofinanciranju izvajanja letnega programa športa v*

# *Mestni občini Murska Sobota v letu 2023*

1. **člen**

*(Uvodna določila)*

Pogodbeni stranki uvodoma ugotavljata:

- da Mestna občina Murska Sobota v skladu s 5. čl. Zakona o športu (Uradni list RS, št. 29/17, 21/18-ZNOrg, 82/20 in 3/22-ZDeb) uresničuje javni interes v športu z zagotavljanjem sredstev za izvedbo letnega programa športa na lokalni ravni,

- da je bil v Uradnem listu RS, št. \_\_ z dne \_\_\_\_\_\_\_ objavljen Javni razpis za sofinanciranje Letnega programa športa v Mestni občini Murska Sobota za leto 2023,

- da se je izvajalec pravočasno prijavil na javni razpis in bil po opravljenem postopku izbran z odločbo, št. \_\_\_\_\_\_\_\_\_\_\_\_\_.

- da so sredstva za sofinanciranje programov športa planirana v Odloku o proračunu Mestne občine Murska Sobota za leto 2023 (Uradni list RS, št. 39/23) na proračunski postavki 18051013 Letni program športa.

1. **člen**

*(Predmet pogodbe)*

Naročnik se s to pogodbo zavezuje sofinancirati programe športa, ki jih bo izvajalec izvedel **najkasneje do 31. 12. 2023.** Naročnik bo izvajalcu v proračunskem letu 2023 za izvedbo programov športa zagotovil finančna sredstva v skupni višini do\_\_\_\_\_\_\_\_\_\_\_\_ **EUR.**

Sofinanciranje programov: po prilogi, odločba št. \_\_\_\_\_\_\_\_\_\_\_\_ .

1. **člen**

*(Nakazovanje sredstev)*

Naročnik bo sredstva za sofinanciranje programov športa nakazoval izvajalcu praviloma po mesečnih dvanajstinah oz. v dveh delih na TRR izvajalca in sicer na podlagi zahtevka oz. zahtevkov izvajalca za izplačilo sredstev ter v skladu z veljavno zakonodajo.

K zahtevku morajo biti priložena dokazila (računi ali druge enakovredne knjigovodske listine) za obračun stroškov predmeta pogodbe v skladu z izdano odločbo o izbiri ter obsegu sofinanciranja programa izvajalca in priloge odločbe ter dokazila o plačilu teh stroškov vključno s stroški uporabe športnih objektov in sicer najmanj v vrednosti višine zahtevka opredeljenega v prvem odstavku tega člena oz. skupno največ do višine pogodbeno opredeljenega zneska sofinanciranja. Izvajalec mora predložiti tudi druga dokazila o izvedbi programa kot npr. slikovni material, vabila na dogodek, liste prisotnosti udeležencev, poročila medijev, podpise izvajalcev aktivnosti ipd..

1. **člen**

*(Obveznosti izvajalca)*

Sredstva, dodeljena po tej pogodbi, mora izvajalec porabiti do **31. 12. 2023.**

Izvajalec se zavezuje, da bo naročniku posredoval vsebinsko in finančno poročilo o izvedbi programov športa in porabi sredstev najpozneje **do** **31. 3. 2024.** V kolikor izvajalec navedenega poročila naročniku ne bo posredoval pravočasno, bo moral prejeta sredstva vrniti v občinski proračun.

1. **člen**

*(Namenskost sredstev)*

Izvajalec se zavezuje, da bo sredstva uporabil namensko v skladu z 2. členom te pogodbe ter kazensko in materialno odgovarja za resničnost posredovanih podatkov naročniku.

Naročnik ima pravico nadzora nad potekom programov in nad namensko porabo dodeljenih sredstev iz proračuna Mestne občine Murska Sobota. Naročnik ima pravico takojšnjega vpogleda v porabo s to pogodbo dodeljenih namenskih sredstev.

V primeru, da naročnik ugotovi nenamensko porabo prejetih sredstev, je izvajalec dolžan že nakazana proračunska sredstva vrniti v proračun skupaj z zakonitimi obrestmi.

1. člen

*(Sprememba višine proračunskih sredstev)*

Naročnik si pridržuje pravico, da višino odobrenih sredstev korigira v primeru spremembe višine proračunskih sredstev za izvajanje Letnega programa športa za leto 2023, za kar pogodbeni stranki skleneta aneks k pogodbi, ki je osnova za nadaljnje sofinanciranje programov športa iz proračunskih sredstev občine.

1. **člen**

*(Dolžnost obveščanja)*

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe. Vsako spremembo te pogodbe bosta stranki sklenili sporazumno, z aneksom k tej pogodbi.

1. **člen**

*(Protikorupcijska klavzula)*

Stranki te pogodbe se izrecno strinjata, da je sestavni del predmetne pogodbe naslednja protikorupcijska klavzula:

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **člen**

*(Reševanje sporov)*

Naročnik in izvajalec se dogovorita, da sta za izvajanje te pogodbe odgovorna naslednja pooblaščena predstavnika:

* s strani naročnika: \_\_\_\_\_\_\_\_\_\_\_\_\_\_\_\_\_\_
* s strani izvajalca, njegov zakoniti zastopnik: \_\_\_\_\_\_\_\_\_\_\_\_\_\_\_\_\_\_\_.

Vsa morebitna nesoglasja bosta pogodbeni stranki reševali sporazumno, za reševanje morebitnih sporov pa je pristojno sodišče v Murski Soboti.

1. **člen**

*(Veljavnost pogodbe)*

Ta pogodba je sestavljena v treh (3) enakih izvodih, od katerih prejme dva izvoda naročnik, en izvod pa izvajalec.

Številka:

EŠ:

Murska Sobota, \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Naročnik: Izvajalec:**

Mestna občina Murska Sobota

Damjan ANŽELJ, mag.jav.upr.

ž u p a n

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_